ได้ใจยกทีม 4 จตุรเทพ หมาก-โบ-ฟรอยด์-โมสต์ หล่อ สายฮา ใน อกเกือบหักฯ
มัดรวมมาเลย ไม่ติด สำหรับ หล่อ สายฮา 4 จตุรเทพ ทีมสถาปนิกหนุ่ม ในละคร อกเกือบหักแอบรักคุณสามี ทาง ช่อง 3 นำโดย หัวหน้าทีม เธียรวัฒน์ หนุ่มหล่อ เพอร์เฟกต์ เก่งรอบด้าน แต่ยืนหนึ่งเรื่องความดุ นำแสดงโดย หมาก-ปริญ สุภารัตน์ ตามด้วย พี่คนโตของแก๊ง ตูน หล่อทะเล้น แต่ยืนหนึ่งเรื่องข่าวเม้าท์ gossip ในบริษัท ที่ได้ โบ-ธนากร ชินกูล มารับบทนี้ ต่อด้วย หล่อกวน ขี้แกล้ง ที่ยืนหนึ่งเรื่องแหย่รังแตน เบียร์ บทโอเวอร์แอ็กติ้งแนวนี้ ตกเป็นของ ฟรอยด์-ณัฏฐพงษ์ ชาติพงศ์ และหล่อสุดท้าย น็อต หล่อ เนี๊ยบ ใส กระชากใจสาว แต่ยืนหนึ่งเรื่องฝีปากเฉียบคม ได้หนุ่ม โมสต์-วิศรุต หิมรัตน์ มาสวมบทนี้ ต้องบอกว่า ทีมเวิร์กในการแสดงของแก๊งนี้ มีเสน่ห์และพลังเหลือล้น จนแฟนละครโดนตก (ได้ใจ) ไปเต็มๆเรียกว่า ทีมนี้รวมร่างกันเมื่อไหร่ ได้ขำกันบรรลัยแน่นอน ซึ่งอาทิตย์ที่ผ่านมา หนุ่มฟรอยด์เล่นใหญ่ ไฟกะพริบกับฉากระเบิดส้วม ที่ลงทุนถอดกางเกง จนเห็นกางเกงในตัวจิ๋ว แต่แอ็กติ้งที่เล่นใหญ่เกินเบอร์ ทำเอาหมดอารมณ์สยิวไปในบัดดล เพราะสงสาร เมย (มิว นิษฐา) ที่ต้องนั่งหน้าเบี้ยว จมูกบี้ ดมระเบิดอุนจิ ต้องยกให้เป็นอีกหนึ่งฉากไฮไลต์ที่ขโมยซีนไปได้เต็มๆส่วนหนุ่มหมาก แม้จะออกแนวหล่อหน้านิ่ง ในความฮามักแฝงไปด้วยความฟินกับนางเอก แต่ที่โดนใจมากกว่ามุกขำๆ คือ สารพัดฉากถอดเสื้อ กล้ามล่ำ อกแน่น มันเขย่าอะดรีนาลินเหลือเกิน ฟากหนุ่มโบ แม้ชีวิตจริงจะเป็นคุณพ่อลูกหนึ่ง แต่ความหล่อ ทะเล้น ก็ยังแยงตาสาวๆ เสมอ โดยเฉพาะรอยยิ้มที่ดูเจ้าเล่ห์ แต่บทจะฮาขึ้นมาเมื่อไหร่ แอ็กติ้งขำๆ นำความหล่อไปจนหมดปิดท้ายที่ น้องเล็กของแก๊ง หนุ่มโมสต์ ความหวังของมวลมนุษยชาติสาวๆ ความหล่อ สดใหม่ ถือเป็นยาชูกำลังชั้นดี แต่บทจะเรียกเสียงฮา ถึงแอ็กติ้งไม่ใหญ่ แต่จังหวะบอกได้คำเดียวว่า เฉียบ หลังจากนี้ ยังมีความขำเบอร์แรงรออยู่อีกเพียบ นี่แค่ส่วนหนึ่งในทีมขายขำ รอเซตยำรวม รสเด็ด ที่จะมาเซอร์ไพรส์ให้หัวเราะ กันจนหน้าคว่ำ คะมำ หงาย ติดตามได้ทุกวันจันทร์-อังคาร เววลา 20.20 น. ทาง ช่อง 3อ่านเรื่องย่อนิยายไทยรัฐทุกเรื่อง คลิก
มัดรวมมาเลย ไม่ติด สำหรับ หล่อ สายฮา 4 จตุรเทพ ทีมสถาปนิกหนุ่ม ในละคร อกเกือบหักแอบรักคุณสามี ทาง ช่อง 3 นำโดย หัวหน้าทีม เธียรวัฒน์ หนุ่มหล่อ เพอร์เฟกต์ เก่งรอบด้าน
อกเกือบหักแอบรักคุณสามี,นิยาย,ช่อง 3,4 จตุรเทพ,หมาก ปริญ,ละคร